تاند ( سه شنبه د لیندۍ/ قوس ۲۰مه) ‌د سعودي عربستان بهرنیو چارو وزارت یوه بیان کې ویلي، چې په سوریه کې د جولان پر لوړو سیمو د اسراییلو بریدونه له نړیوالو قوانینو سرغړونه ده او دا چاره د سوریې د امنیت او ټیکاو له منځه وړل یاد کړي دي۔

خبرپاڼه کې د سوریې ځمکنۍ بشپړتیا ته پر درناوي ټینګار شوی دی۔

دا په داسې حال کې ده، چې

اسرائیلو په سوریه کې پر بېلابېلو پوځي سیمو هوایي بریدونه کړي دي۔

د بشري حقونو څار یوې ادارې ویلي، چې د اسرائیلو پوځ د دوشنبې پر ورځ ( د لیندۍ نولسمه ) د سوریې له ۱۰۰ ډېر پوځي اهداف له هغې وروسته تر هوایي بریدنو لاندې راوستل، چې د تحریر الشام وسلوالو د دې هېواد مرکز دمشق هم ونیوه۔

د فرانس پریس خبري آژانس د راپور له مخې؛ په دې بریدونو کې اسرائیلو نه یوازې د سوریې د مخکني نظام پوځي وړتیاوې او د وسلو زیرمې له منځه وړي، بلکې د برزه ساینسي څیړنو مرکز هم ویجاړ شوی دی۔

د یادونې ده، چې د تحریر الشام وسله والو وړمه ورځ د بشارالاسد حکومت ړنګ او هغه مسکو ته پنا یوړه